SUID-AFRIKAANSE RADIOLIGA NUUS VIR SONDAG 13 MEI 2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 Sentraal Afrika Tyd onderskeidelik uit op HF sowel 
as op verskeie BHF- en UHF-herhalers. Die bulletin word deur ZSGJPL via 
Echolink herlei. `n Potgooi is ook beskikbaar op die Liga se web tuiste. 


`n Oudio opname sowel as `n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


In die nuus vandag; 


OKOSA NUWE OUTOMATIESE LISENSIÊËRING STELSEL BINNEKORT 
AANLYN 


DIE ZS9YOTA UITDAGING 

en 

SWAK BEDRYFSPRAKTYKE OP HF 

Bly ingeskakel vir meer inligting oor hierdie en ander interessante nuus items. 
Die SARL-Nuusspan wens alle Moeders `n baie gelukkige Moedersdag toe! 


OKOSA NUWE OUTOMATIESE LISENSIÊËRING STELSEL BINNEKORT 
AANLYN 


SARL President, Nico van Rensburg, ZS6OL en SARL Regulerende Sake Bestu- 
urder, Hans van de Groenendaal, ZS6AKV het met OKOSA Hoof Uitvoerende 
Beampte Willington Ngwepe en van sy senior personeel vergader om 'n paar 
lank uitstaande aangeleenthede te bespreek wat nie deur die skakelkomitee 
opgelos kon word nie. Ngwepe het die SARL ingelig dat OKOSA besig was 
om `n nuwe spektrum bestuurstelsel te implementeer wat die huidige gaping 
tussen lisensies en betalings sal uitskakel. Hierdie gaping skep die indruk dat 
lisensies gekanselleer is. Die SARL is verseker dat roepseine nie op die stelsel 
gekanselleer is nie alhoewel die SARL databasis wel mag wys dat sommige lisen- 
sies gekanselleer is. OKOSA sal `n volledige databasis aan die SARL voorsien 
waarin alle roepseine met `n betalings geskil met 'n sterretjie geidentifiseer sal 
wees. Die SARL sal vroeg volgende maand hierdie hersiene databasis in die 
SARL roepsein boek implementeer. 


Sodra die nuwe OKOSA stelsel later hierdie jaar bekendgestel word, sal aan- 
soeke, adresveranderings, betalings en hernuwings aanlyn plaasvind. Die prob- 
leem met kommissie wat deur die Poskantoor op betalings gehef word, sal ook 
reggestel word. Indien jy `n rekening vir `n uitstaande bedrag van R12.50 ont- 
vang het, ignoreer dit asseblief aangesien OKOSA jou rekening sal krediteer. 


Vir enige huidige lisensie betalings navrae, stuur asseblief `n e-pos aan Dewald 
by dkuhrau@icasa.org.za met `n afskrif van die betalingsbewys en roepsein. 


Die Hoof Uitvoerende Beampte het ook ingestem om die SARL aansoek vir 
spesiale roepseine vir amateurs wat aan internasionale kompetisies deelneem, te 
heroorweeg. Hy het ook bevestig dat die geskil tussen DTPS en OKOSA opgelos 
is en dat die nuwe radio frekwensie spektrum-plan binnekort in die staatskoer- 
ant gepubliseer sal word. Ander regulatoriese aangeleenthede wat reeds lank op 
die skakelkomitee agenda is, sal na die onderskeie departemente verwys word vir 
spoedige beslissing. “Ek glo dat ons ontmoeting vrugbaar was vir beide OKOSA 
en die SARL”, het Nico van Rensburg gesê. “Dit het ons die geleentheid gegee 
om te bespreek hoe die SARL bedryf word, die voordele wat SARL SARL Ham- 
net aan die land lewer en die tegnologie soos voortplanting navorsing, ondersoek 
na die stygende RF geraasvloer en satelliettegnologie waarby radio amateurs en 
die amateurdiens betrokke is.” 


DIE ZS9YOTA UITDAGING 


Gedurende verlede maand se SARL AJV het Noel, ZR6DX, alle radio amateurs 
uitgedaag om R100 te skenk aan die ZS9YOTA fonds vir die komende YOTA 
Somerkamp wat in Augustus in Suid-Afrika gehou sal word. Die Centurion 
ARK het alle radio klubs uitgedaag om R500 aan die ZS9YOTA fonds te skenk. 


Ondersteun asseblief ZS9YOTA met `n bydrae via PayPal of `n EFT in die 
SARL bankrekening en gebruik asseblief YOTA-jou roepsein as 'n verwysing, bv. 
YOTA-ZSABFN. Stuur asseblief `n e-pos aan ons deur middel van die “Become 
a sponsor” bladsy om ons in te lig oor jou bydrae. Besoek www.zs9yota.co.za 
vir al die besonderhede. Alle geldelike bydraes, hetsy persoonlik of as `n klub, is 
van die grootste belang vir die ZS YOTA fonds. Geen bedrag is te klein nie en 
alle bedrae word waardeer. Ons bedank al die lede en klubs wat reeds bygedra 
het tot die toekoms van Amateur Radio deur `n skenking te doen aan die YOTA 
2018 fonds. 


SWAK BEDRYFSPRAKTYKE OP HF 


Na aanleiding van `n onlangse gekommunikeerde tendens van op-die-lug wange- 
drag, insluitend wangedrag op 20 m, het die Namibiese Amateur Radioliga 
(NARL) President Werner, V51JP en die SARL President Nico, ZS6OL met 
die onderskeie individue geskakel en die saak opgelos. Ongelukkig het dit nie 
daar geëindig nie; ons is tans besig met 'n situasie waar Suid-Afrikaanse radio 
amateurs hulself nou aan wangedrag skuldig maak. 


Amateur radio is `n selfregerende stokperdjie en ons as gerespekteerde ama- 
teurs werk in ooreenstemming met `n gedragskode wat vir samewerking, hulp, 
lojaliteit, goedwilligheid, geduld, oorweging en vriendskap op die lug dien. 


Die SARL-raad wil graag `n beroep doen op ons Suid-Afrikaanse amateurs om 
van slegte gedrag en swak bedryfspraktyke af te sien. Moedig asseblief regverdige 
spel aan en hou by die amateur-gedragskode op die lug in die gees van amateur 
radio. 


RAE SATERDAG 19 MEI 


Die SARL wens alle kandidate wat op Saterdag 19 Mei die volgende radio am- 
ateur eksamen aflê beste wense toe. Dankie aan al die klubs, lektore en toe- 
sighouers wat die eksamen moontlik maak. Ons hoop om binnekort heelwat 
nuwe stemme op die lug te hoor. 


Jy luister na `n nuusbulletin van die Suid-Afrikaanse Radioliga. 
AMSATSA RUIMTE SIMPOSIUM VOLGENDE SATERDAG 


Moenie die AMSATSA Ruimte Simposium volgende Saterdag mis nie. Besprek- 
ings is nog oop vir die AMSATSA ruimte simposium wat Saterdag 19 Mei 2018 
by die Innovation Hub in Pretoria gehou word. Leer meer oor wat BACAR 
beplan vir die jaar, leer hoe om `n Es'hailsat grond stasie te bou en hoe om 
dit te toets selfs nog voor die satelliet later vanjaar lanseer word. Ander in- 
teressante items op die program sluit in hoe om `n SDR transponder te bou, 
pret met Funcube telemetrie, `n Kletskous opdatering, `n demonstrasie van 
die nuwe transponder, `n voorskou van die UADC4 of Universele Analoog na 
Digitale Omsetter wat deur Alex, ZS6EME by die EME konferensie in Ned- 
erland in Augustus bekend gestel sal word en hoekom geraas ook saak maak 
in swak sein kommunikasie. Kry die volledige program en registrasievorm op 
www.amsatsa.org.za. Jy kan ook jou registrasiestatus nagaan. Registrasies sluit 
om 20:00 op Donderdag 17 Mei. 


TERUGVOER OOR DIE SARL HAMNET VERDUISTERINGS OEFENING 


SARL Hamnet het gedurende die naweek van 5 en 6 Mei `n nasionale oefening 
gehou. Die oefening het van Saterdagmiddag tot Sondagmiddag plaasgevind. 
Gedurende die 24-uur tydperk het spanne boodskappe oor die hele land versprei 
terwyl hulle van die kragnetwerk onafhanklik was. Spanne moes 'n BHF-span 
met internet toegang en 'n HF-span hê om boodskappe tussen spanne te stuur. 
Spanne het ook verskeie take gehad om uit te voer - soos om hul ligging in 
verskillende GPS-formate en ruitvierkante te stuur. 


Die internet is net gebruik om die boodskappe na die BHF-spanne te stuur en 
om die BHEF-spanne toe te laat om boodskappe te log. Dit het die organiseerders 
in staat gestel om die boodskappe in ware tyd te monitor. Alle boodskappe is 
per radio gestuur. Die professionaliteit en hoflikheid waarmee die boodskappe 
gestuur is, is `n eerbetoon aan die soort mense wat ons in SARL Hamnet en in die 
amateur gemeenskap in die algemeen het. Altesame 11 spanne het deelgeneem 
en net minder as 350 boodskappe is gestuur. Baie van hulle is deur `n derde 
party oorgedra. 


Ons het bewyse dat die Vrystaat 'n bietjie koud was, danksy `n foto wat deur 
ZSADCG geneem is! SARL Hamnet wil graag almal bedank wat hul tyd opge- 
offer het om deel te neem. 


17 NUWE HAMMIES IN BHISHO 


Baie geluk aan Dave Higgs, ZS2DH en sy span wat `n spesiale RAE oefenkamp 
vir 17 jongmense van `n landelike gemeenskap gereël het. Hulle het op 30 April 
hul Klas-B RAE eksamen afgelê. Hierdie jongmense behoort aan die Bhisho 
Padvinder Groep en is deur hul Padvinder-leier Lunga Naini aangemoedig om 
radio amateurs te word. 


Hierdie groep is deur die plaaslike gemeenskap kerk geborg, maar sal verdere 
borge/skenkings benodig om voort te gaan met hul amateur radio aktiwiteite. 
Die 7S2ZU en ZS6ZU Hammies klubs het elk 'n BHF radio aan hierdie 
groep geskenk. Ons doen 'n beroep op die amateur gemeenskap vir verdere 
skenkings. Indien jy bereid is om te help, kontak asseblief vir Dave Higgs by 
om@zs2dh.co.za of Noel Hammond by zr6édx@iafrica.com 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak baie laag 
gaan bly. Tans is daar slegs `n enkele, stabiele sonvlekke sigbaar. Diegene wat 
hul eie frekwensievoorspellings wil doen, kan `n verwagte effektiewe sonvlek- 
telling van een vir die week gebruik. Amateurs kan goeie openinge op die 15 tot 
30 m bande verwag. Besoek gerus die webtuiste spaceweather.sansa.org.za. vir 
meer inligting. 


Kom ons loer nou na gebeure vir die volgende paar weke: 


Vandag Moedersdag 15 Mei die Internasionale Dag van Families 16 Mei die 
begin van Ramadan 18 tot 20 Mei Hamvention 2018 19 Mei die Mei RABE, 
die AMSATSA Simposium en die Koninklike Huwelik 20 Mei die 7$3 Naelloop 
21 Mei die sluitingsdatum vir AWA Buis @SO Geselligheid Logstate 24 Mei 

die sluitingsdatum vir Junie Radio 7ZS artikels 26 Mei die Kaapstad ARS 
Vergadering 26 en 27 Mei die CO WPX Gelykgolf Kompetisie 27 Mei die 
sluitingsdatum vir ZS3 Naelloop Logstate 1 tot 3 Junie Ham Radio 2018 in 
Friedrichshafen 2 Junie die Wesrand ARK Snuffelmark 10 Junie die Hammies 
Naelloop 


Om die bulletin mee af te sluit, `n opsomming van ons hoof berig: 


SARL President, Nico van Rensburg ZS6OL en SARL Bestuurder Regulasies, 
Hans van de Groenendaal ZSGAKV het OKOSA Hoof Uitvoerende Beampte 
Willington Ngwepe en van sy senior personeel ontmoet om `n paar lank uit- 
staande aangeleenthede te bespreek wat nie deur die skakelkomitee opgelos kon 
word nie. Ngwepe het die SARL ingelig dat OKOSA besig was om `n nuwe 
spektrum bestuurstelsel te implementeer wat die huidige gaping tussen lisensies 
en betalings sal uitskakel. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 


Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband, 7205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 Sentraal Afrika Tyd op 3 230 kHz plaas. 


Ons ontvang graag jou seinrapporte, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Emile Venter, ZS6V, geredigeer deur Dennis Green, ZS4BS/1, 
ET OESEE 


Die Afrikaanse Nuusspan groet nou en wens jou “n mooi week toe. Totsiens. 


/EX 


